Baphanyekwa ezinkundleni zokuxhumana obaba bezingane abangondli | News24Baphanyekwa ezinkundleni zokuxhumana obaba bezingane abangondlieThekwini - Bavutha bengabaselwe omama bezingane ezinkundleni zokuxhumana njengoba bebambisene ngokuveza obaba bezingane zabo abangazondli.Lo mkhankaso owaqala sakudlala ekhasini labesimame kuFacebook, wasuka ngokuthi kube khona ofika nomqondo wokuthi umuntu akaveze ubaba wengane yakhe ongondli ukuze bakhalisane kanye naye baphinde baduduze.Kujike lapho kwathathwa isinqumo sokuthi la madoda angondli awaqondwe ngqo njengoba kuvele ukuthi iningi lawo liphila impilo yobukhazikhazi. Abe esethola ukuhlambalazeka emakhasini awo ebuzwa ukuthi kungani engondli.Lokhu kusabalale yonke indawo, njengoba kwaziwa ukuthi baningi abantu besimame ababhekene nale nkinga yobaba abangazondli izinganen zabo.Sekuvele ukuthi kusungulwe ikhasi elisha lakuFacebook elibizwa ngokuthi Izinja Ezingondli.Kuleli khasi kuphanyekwa wonke amadoda angazondli izingane zawo.Abanye sebeqalile ukuthola umvuzo ngaleli khasi, umunye womama ubhale umlayezo kuleli khasi ethi ubaba wengane uthumele imali engango-R3 000 wabe esemcela ukuba angamfaki kule nkundla.
